32001R0911
L 129/3
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 911/2001 НА КОМИСИЯТА
от 10 май 2001 година
относно разширяването на списъка с продуктите, посочени в приложение I към Регламент (ЕО) № 2200/96 на Съвета
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 2200/96 на Съвета от 28 октомври 1996 г. относно общата организация на пазара на плодове и зеленчуци (1), последно изменен с Регламент (ЕО) № 718/2001 (2), и по-специално член 2, параграф 3 от него,
като има предвид, че:
(1)
Класификацията, използваща общи задължителни стандарти за пресни плодове и зеленчуци, предвижда референтна рамка, която насърчава честната търговия и прозрачността на пазара, а също така елиминира от пазара продукти с незадоволително качество. Тя също така спомага за подобряване на рентабилността на производството.
(2)
С помощта на представители на сектора в Европейската асоциация на производителите на гъби, Работната група за стандартизация на бързоразвалящи се продукти и развитие на качеството към Икономическата комисия за Европа на ООН (ООН/ИКЕ) единодушно прие нов стандарт за култивираните гъби от вида Аgaricus. Тъй като, освен това, значителният понастоящем обем на търговията в рамките на и извън Общността с култивирани гъби оправдава приемането на стандарт, продуктът следва да бъде добавен към списъка с продуктите, които трябва да се доставят в прясно състояние на потребителя и са предмет на стандартите.
(3)
Мерките, предвидени в настоящия регламент, са в съответствие със становището на Управителния комитет по пресни плодове и зеленчуци,
ПРИЕ НАСТОЯЩИЯ РЕГЛАМЕНТ:
Член 1
Култивираните гъби се добавят към списъка, посочен в приложение I към Регламент (ЕО) № 2200/96.
Член 2
Настоящият регламент влиза в сила на седмия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 10 май 2001 година.